คือตอนนี้ผมกำลังเครียดหนีกมากเลยครับ ตอนปลายเดือนมีนาถึงปลายเดือนเมษา คือปกติผมเป็นคนคิดมากอยู่แล้ว ตอนนั้นผมพึ่งหายจากอาการปวดหูชั้นกลาง ในระหว่างที่เป็นนั้นผมก็คิดสารพัดมากมายในสมอง จนคิดว่าเป็นโรคอื่นต่างๆนานา ทั้งโรคทางกายและทางจิต หลังจากที่ผมหายจากอาการปวดหู ตอนนั้นผมกำลังนั่งรถกลับบ้าน ในระหว่างนั่งรถก็คิดสารพัดมากมาย อีก จนมาคิดเรื่องนี้ที่ทำให้ผมเครียดจนถึงทุกวันนี้ คือ ผมได้ไปคิด เรื่องการได้ฟังคนอื่นแล้วพูดตามไปด้วย ในตอนนั้นสมองผมได้สั่งให้ผมฟังแล้วพูดตามไปด้วย พอแม่พูด แล้วเราก็ฟัง แล้วพูดตามในหัว ซึ่งผมเครียดมาก ไม่รู้ว่าตนเองจะคิดทำไม มันพูดตามตลอดในหัวมาครึ่งเดือน แม้กระทั่งดูคลิปที่เป็นคนพูดมันยังพูดตามได้หัว ผมพยายามเบี่ยงความคิดไปเรื่องอื่น แต่มันก็ยังคิดและทำตามอยู่ดี แล้วตอนนี้กำลังเปิดเทอมอีก ผมกังวลว่าจะเรียนรู้เรื่องเข้าใจไหม เครียดมากๆๆๆเลยครับ เลยอยากสอบถามว่าจะแก้ไขยังไงดี ไปหาจิตแพทย์ดีไหมหรือทำยังไงดี
สวัสดีค่ะ อาการเครียด วิตกกังวลตลอด คิดเรื่องต่างๆมากมายนั้น อาจจะเป็นอาการปกติที่เจอในผู้ที่มีความเครียด ความกังวลจากเหตุการณ์ใดๆ ซึ่งมักจะค่อยๆดีขึ้นได้เองเมื่อเวลาผ่านไป หรือปัญหานั้นได้รับการแก้ไขแล้ว หรือเป็นโรคทางจิตเวชบางอย่างได้เช่น ภาวะซึมเศร้า โรคซึมเศร้า โรควิตกกังวลต้องสังเกตอาการ ที่อาจบ่งบอกว่าเป็นโรคซึมเศร้าได้เช่น มีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมในเบื้องต้นพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป และหากมีอาการเป็นมากขึ้นเรื่อยๆ มีอาการคล้ายดังที่กล่าวไป ควรไปพบแพทย์